Касапски сарми със сос Бешамел
### Докато не свърши киселото зеле, сезонът на сармите все още е открит. Днешните не са постни и нямат много общо с класиката ориз/кайма. Говорим за сарми с месо... само с месо!


### Касапски сарми със сос Бешамел - убийствено вкусни, особено с чаша червено вино към тях.


### Много подходящи точно за студените месеци.


### 


### И така...


### Рецептата е голяма импровизация от моя страна, та и съставките са малко на око, но пък всеки може да надгражда спрямо вкуса си.


### Аз приготвих сармите на бавен огън и в глинен гювеч на фурна, но могат да бъдат приготвени и в уред за бавно готвене или пък в йенска тенджера. Въпрос на избор!


### **Необходими продукти:**


### 1 малка, цяла, кисела зелка


### 400-500 г кайма (аз използвах 70% телешка/30% свинска)


### 350-400 г телешко месо, накълцано на ситно


### 1 малка глава кромид лук, нарязан на ситно


### 1 скилидка чесън, нарязан на ситно


### шепа сушени, червени боровинки


### 1 с.л. доматено пюре


### 1 с.л. червено вино


### 1 с.л. червен пипер


### 1 ч.л. сушена мащерка


### щипка канела на прах


### сол и черен пипер на вкус


### **Начин на приготвяне:**


### В голяма купа смесете всички продукти без киселото зелете и омесете добре, докато сместа започне да залепва по стените на купата, а съставките се смесят добре.


### Застелете на дъното на подходящ съд 1-2 зелеви листа, а от останалите оформете касапски сарми.


### Премахнете основната жила на зелевия лист и в него завийте 1 с.л. от месната смес. Тази процедура се повтаря до изчерпване на цялата смес.


### Подредете в съда в който ще готвите и покрийте с още 1-2 листа кисело зеле. Затиснете с чиния и поставете капак.


### Поставете съда в студена фурна. Печете за час на 200С и за още 2 1/2 - 3 часа на 160С.


### Когато сте готови за поднасяне, пригответе соса.


### 


### **Необходими продукти за сос Бешамел:**


### 50 г масло


### 50 г брашно


### 500 мл прясно мляко


### сол, черен пипер и индийско орехче на вкус


### **Начин на приготвяне:**


### В подходящ съд загрейте маслото на средно-висока температура. Когато маслото започне да киипи, но без да променя цвета си, добавете брашното. Разбъркайте енергично, докато брашното загуби аромата на сурово брашно, но отново не бива да променя цвета си. Долейте на струя и при непрекъснато бъркане прясното мляко и оставете на котлона до получаване на желаната гъстота. Не забравяйте да бъркате непрекъснато с телена бъркалка. :)


### Финално овкусете с подправките и поднесете.


### Касапски сарми, сос Бешамел и лют пипер по желание.


### А за чашата вино споменах ли?!? :d




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

